《松江莫生廷韩远来见访比归赋赠》
明代·王慎中

文采翩翩正少年，机云以后仍生贤。
已见驰声嵩洛下，却来吟眺楚江边。
扁舟泊近西淮柳，客舍时沽南市酒。
路果纷投骏马前，山衣寄换新莺后。
风流绝世美何如？一片瑶枝出树初。
画舫夜吟令客驻，练裙昼卧有人书。
敝刺蒙茸怀袖里，入门相访眉间喜。
非才远谢汉中郎，率尔为君行倒屣。

作者简介：王慎中 (1509年10月10日—1559年8月19日[1] ），字道思，早年因读书于清源山中峰遵岩，号遵岩居士，后号南江。因家庭排行第二，又称王仲子，晋江（今属福建）人。明代诗人、散文家，嘉靖八才子之首，为明朝反复古风的代表人物之一。